# La boda de Rosa

La boda de Rosa (euskaraz: «Rosaren ezkontza») 2020ko Iciar Bollaín espainiar zinema zuzendariaren filma da. Zoriontasuna lortzeko norbere buruarekin adiskidetzea ezinbestekoa dela plazaratzen du filmak. Malagako Zinemaldian izan zuen estreinaldia.

## Sinopsia

Oharra: Atal honek istorio osoa edo amaiera argitzen du.
Ia 45 urte dituela, Rosak zinemarako jostun gisa egiten duen lana eta bere familiari ematen dion laguntza uztartzen ditu. Etsita, Rosak dena utzi eta bere buruarengan zentratzeko bat-bateko erabakia hartzen du, bere buruarekin ezkontzea erabakiz.
Baina dena ez da berak pentsatu bezain erraza izango, bere aita, neba-arrebak eta alaba gainditu beharko dituelako bere buruarekin ezkondu eta bere bizitza bizitzen hasi nahi badu.

## Pertsonaiak

* Candela Peña: Rosa
* Sergi López: Armando
* Nathalie Poza: Violeta
* Paula Usero: Lidia
* Ramón Barea: Antonio

## Jatorrizko ideia

Jatorrizko ideia Icíar Bollainena da. Asian bere buruarekin ezkontzen diren emakumeen ezkontzak bakarrik egiten ari zirela jakiten zuenean sortu zen. Ezkontza hauek ekialdeko gizarteko emakumeak ezkontzeko jasaten duten presio sozialaren ondorioz sortzen dira. Alicia Luna zuzendarikidearekin engin zuen ikerketa Iciarrek, eta ikerketa horretan Mendebaldean ideia bera burutzen ari zirela ikusi zuten, beste ñabardura batekin. Hemen emakumeak beren buruarekiko konpromiso gisa ezkontzen dira.
Filmaren argumentu-ildoa norberaren errespetuaren eta norberaren buruaren zaintza ezaren ideiaren inguruan sortzen da. Zoriontasunaren eraikuntzak, norbaitengan baino, norberarengan duela oinarria indartu nahi dute.

## Gaiak

Filmak gai ugari jorratzen ditu. Istorioak norberaren maitasunaz hitz egiteaz aparte, gizatasunaz, umiltasunaz, familia-harremanez, amatasunaz eta heziketaz ere hitz egiten du.
Gainera, emakumeen emantzipazioaz eta zaintza-lanarekiko mendekotasunaz hitz egiten du.

## Ekoizpena
### Filmaketa

Filmaketa 2019ko abuztuaren 19an hasi eta irailaren 30ean amaitu zen. 36 eguneko filmaketa, Valentziako Erkidegoko hainbat kokalekuetan eman zen: Valentzia, Benicàssim, Alcàsser, Picassent, Catarroja, Silla eta Paternan hain zuzen.
Valentzia aukeratu zuten filmaketarako kokaleku gisa, tonu koloretsu, alaia eta beroak bilatzen zituztelako.

### Soinu-banda

Filmaren abesti nagusia "que no, que no" da, Rozalén eta La Sonora Santanerak pelikuralako propio egindakoa.
Filma, Candela Peñaren interpretazioan oinarritzen da trama zuzentzeko garaian, musikari pisua kentzen diotelarik. Filmak ez du soinu banda egituratzen duen gai nagusirik, baina kontakizunaren hiru une garrantzitsuetan, txelo eta akordeoi konposaketa batetaz baliatzen da, protagonistak askatasuna bilatzen duelaren seinale.
Hautaketa hori kontzienteki burutu da, protagonistaren sentimenduen proiekzioa nabarmentzea duelako helburu, bereziki Rosak independentzia eta askatasuna lortzen duenean ematen delarik. Une horretan, eta bertatik aurrera, ez dago musikarik sekuentzietan, Rosak ez baitu musika behar atzean ezkutatzeko.

## Harrera

Malagako Zinemaldian aurkezteaz gain, filma beste hainbat jaialditan emititu zuten.
Valladolideko Nazioarteko Zinema Astearen 65. edizioan (2020), Spanish Cinema sekzioan programatu zen, duela gutxi estreinatu diren ekoizpen espainiarrak biltzen dituen sekzioan, beste 11 film luzerekin batera.
Alcalá de Henaresko Zinemaldian (2020), Alcine Paralelo sailean eta Donostiako Zinemaldiko film luzeen nazioarteko erakusketan (2020), Made In Spainsekzioan (2020) igorri zen.
Filmak kritikaren onarpen orokorra jaso du, 6.6/10 FilmAffinityn eta 6.4/10 IMDben hain zuzen ere, lehiaketetarako hainbat izendapenez gain.

## Sariak

| Saria | Kategoria | Hartzailea | Emaitza |
| Malagako Zinemaldia (2020) | Epaimahaiaren saria | Icíar Bollaín | Irabazlea |
| Malagako Zinemaldia (2020) | Taldeko emakumezko aktore onenari zilarrezko biznaga | Nathalie Poza | Irabazlea |
| Ikusentzunezko Valentziar sariak(2020) | Zuzendari onena | Icíar Bollaín | Irabazlea |
| Ikusentzunezko Valentziar sariak(2020) | Luzemetrail onena | La boda de Rosa | Nominatua |
| Ikusentzunezko Valentziar sariak(2020) | Emakumezko aktore protagonista onena | Candela Peña | Nominatua |
| Ikusentzunezko Valentziar sariak(2020) | Taldeko gizonezko aktore onena | Sergi López | Nominatua |
| Ikusentzunezko Valentziar sariak(2020) | Taldeko emakumezko aktore onena | Nathalie Poza | Nominatua |
| Ikusentzunezko Valentziar sariak(2020) | Gidoi onena | Icíar Bollaín eta Alicia Luna | Nominatua |
| Ikusentzunezko Valentziar sariak(2020) | Arropa arduradun onena | Giovanna Ribes | Nominatua |
| Ikusentzunezko Valentziar sariak(2020) | Pelukeria eta makilaje onena | Amparo Sánchez | Nominatua |
| Ikusentzunezko Valentziar sariak(2020) | Musika original onena | Vanessa Garde | Nominatua |
| Ikusentzunezko Valentziar sariak(2020) | Ekoizpen zuzendaritza onena | Cristian Guijarro | Irabazlea |
| Ikusentzunezko Valentziar sariak(2020) | Muntaia eta postprodukzio onena | Nacho Ruiz Capillas | Nominatua |
| Ikusentzunezko Valentziar sariak(2020) | Argazki zuzendari eta postprodukzio onena | Sergi Gallardo eta Beatriz Sastre | Nominatua |
| Forqué Sariak (2021) | Luzemetrail onena | La boda de Rosa | Nominatua |
| Forqué Sariak (2021) | Emakumezko aktore onena | Candela Peña | Nominatua |
| Forqué Sariak (2021) | Zinema eta baloreen hezkuntza | La boda de Rosa | Nominatua |
| Feroz Sariak (2021) | Filma dramatiko onena | La boda de Rosa | Jakiteke |
| Feroz Sariak (2021) | Zuzendari onena | Icíar Bollaín | Jakiteke |
| Feroz Sariak (2021) | Gidoi onena | Icíar Bollaín eta Alicia Luna | Jakiteke |
| Feroz Sariak (2021) | Emakumezko aktore protagonista onena | Candela Peña | Jakiteke |
| Feroz Sariak (2021) | Taldeko gizonezko aktore onena | Sergi López | Jakiteke |
| Feroz Sariak (2021) | Taldeko gizonezko aktore onena | Ramón Barea | Jakiteke |
| Feroz Sariak (2021) | Taldeko emakumezko aktore onena | Nathalie Poza | Jakiteke |
| Feroz Sariak (2021) | Taldeko emakumezko aktore onena | Paula Usero | Jakiteke |
| Feroz Sariak (2021) | Trailer onena | Juan Santiago | Jakiteke |
| CEC Sariak (2021) | Filma onena | La boda de Rosa | Jakiteke |
| CEC Sariak (2021) | Zuzendari onena | Icíar Bollaín | Jakiteke |
| CEC Sariak (2021) | Emakumezko aktore onena | Candela Peña | Jakiteke |
| CEC Sariak (2021) | Taldeko gizonezko aktore onena | Ramón Barea | Jakiteke |
| CEC Sariak (2021) | Taldeko gizonezko aktore onena | Sergi López | Jakiteke |
| CEC Sariak (2021) | Taldeko emakumezko aktore onena | Nathalie Poza | Jakiteke |
| CEC Sariak (2021) | Errebelaziozko emakuzmeko aktore onena | Paula Usero | Jakiteke |
| CEC Sariak (2021) | Gidoi original onena | Iciar Bollain eta Alicia Luna | Jakiteke |
| CEC Sariak (2021) | Muntaia onena | Nacho Ruiz Capillas | Jakiteke |
| Goya Sariak (2021) | Filma onena | La boda de Rosa | Jakiteke |
| Goya Sariak (2021) | Zuzendari onena | Icíar Bollaín | Jakiteke |
| Goya Sariak (2021) | Emakumezko aktore protagonista onena | Candela Peña | Jakiteke |
| Goya Sariak (2021) | Taldeko gizonezko aktore onena | Sergi López | Jakiteke |
| Goya Sariak (2021) | Taldeko emakumezko aktore onena | Nathalie Poza | Jakiteke |
| Goya Sariak (2021) | Errebelaziozko emakuzmeko aktore onena | Paula Usero | Jakiteke |
| Goya Sariak (2021) | Gidoi original onena | Iciar Bollain eta Alicia Luna | Jakiteke |
| Goya Sariak (2021) | Abesti original onena | «Que no, que no» - Rozalén | Jakiteke |

## Oinarria

Filmak emakumeak gizartean, batez ere zaintzaile moduan, duen garrantzia azpimarratzen du. Familietan duten rol egonkortzailea ikusarazten saiatzen da. Emakume askok egiten duten lan bikoitza salatzen dute komediaren bidez, etxekoa eta lanekoa.
Ezkontza modu ofizialean errebelatzeko erabiltzen du protagonistak, bere buruarekin ez ezik besteen aurrean ere konprometitzen delarik, zeremonia tradizionalak duen sinbolismoaren harira.
Filmaren lantaldean gainera emakumeen presentzia handia dago. Zuzendariaz eta kogidoilariaz gain, ekoizle guztiak emakumeak dira.

## Erreferentziak

* ↑ (Gaztelaniaz) Martínez, Por Beatriz. (2020-08-20). «Crítica de 'La boda de Rosa'» Fotogramas (Noiz kontsultatua: 2021-03-01).
* ↑ (Gaztelaniaz) La boda de Rosa (2020). (Noiz kontsultatua: 2021-03-01).
* 1 2 (Gaztelaniaz) AV451, Redacción. (2020-08-18). «Cristina Zumárraga: "Ha sido una maravilla poder cuadrar una coproducción entre cuatro empresas porque aporta riqueza la proyecto"» Audiovisual451 (Noiz kontsultatua: 2021-03-01).
* ↑ (Gaztelaniaz) «Iciar Bollain: «Claro que hay que ayudar a la hostelería pero el cine necesita un apoyo más decidido»» Las Provincias 2020-08-17 (Noiz kontsultatua: 2021-03-01).
* ↑ (Gaztelaniaz) Ramos, Sofía. (2020-08-23). «Crítica - 'La boda de Rosa' - 35 Milimetros - Cine y TV» 35 Milímetros (Noiz kontsultatua: 2021-03-01).
* ↑ (Gaztelaniaz) «'La boda de Rosa', lo nuevo de Icíar Bollaín, refleja "la importancia de la emancipación femenina"» eCartelera (Noiz kontsultatua: 2021-03-01).
* ↑ (Gaztelaniaz) RTVE, PRENSA. (2019-09-02). «Iciar Bollain empieza a rodar 'La boda de Rosa', participada por RTVE, con Candela Peña, Sergi López y Nathalie Poza» RTVE.es (Noiz kontsultatua: 2021-03-01).
* ↑ (Gaztelaniaz) «Rozalén estrena 'Que no, que no', la banda sonora de la película 'La boda de Rosa'» Antena 3 Noticias 2020-07-11 (Noiz kontsultatua: 2021-03-01).
* 1 2 «MundoBSO - Boda de Rosa, La» www.mundobso.com (Noiz kontsultatua: 2021-03-01).
* ↑ https://web.archive.org/web/20201112190601/https://infoicaa.mecd.es/CatalogoICAA/Peliculas/Detalle?Pelicula=138919
* ↑ (Gaztelaniaz) 65 Seminci | Spanish Cinema | Largometraje – Seminci. (Noiz kontsultatua: 2021-03-01).
* ↑ SUSCRIBIRME. «Muestra de Largos» Alcine (Noiz kontsultatua: 2021-03-01).
* ↑ «Festival de San Sebastián» sansebastianfestival (Noiz kontsultatua: 2021-03-01).
* ↑ (Gaztelaniaz) «FilmAffinity» FilmAffinity (Noiz kontsultatua: 2021-03-01).
* ↑ Bollaín, Icíar. (2020-08-21). La boda de Rosa. Crea SGR, Halley Production, La Boda De Rosa La Película (Noiz kontsultatua: 2021-03-01).
* ↑ https://festivaldemalaga.com/Content/source/pdf/ediciones/20200829142535_23fmce_asi_fue.pdf
* ↑ (Gaztelaniaz) «Nominadas 2020» Academia Valenciana del Audiovisual (Noiz kontsultatua: 2021-03-01).
* ↑ «Finalistas. 26 Edición. Premio Cinematográfico José María Forqué26Edición» www.premiojosemariaforque.com (Noiz kontsultatua: 2021-03-01).
* ↑ (Gaztelaniaz) Cinemanía. (2020-12-10). «Los Premios Feroz retrasan su celebración al 2 de marzo» Cinemanía (Noiz kontsultatua: 2021-03-01).
* ↑ (Gaztelaniaz) AV451, Redacción. (2021-01-14). «'La boda de Rosa', favorita en la 76ª edición de las Medallas CEC con nueve candidaturas» Audiovisual451 (Noiz kontsultatua: 2021-03-01).
* ↑ (Gaztelaniaz) «'Adú', ‘La boda de Rosa’ y ‘Las niñas’ triunfan en las nominaciones a los Goya» El Español 2021-01-18 (Noiz kontsultatua: 2021-03-01).
* ↑ (Gaztelaniaz) «Iciar Bollain: “Se espera que las mujeres hagamos todo con una sonrisa y sin una queja”» Academia de cine (Noiz kontsultatua: 2021-03-01).
* ↑ (Gaztelaniaz) JIMÉNEZ (@vinetabocadillo), JESÚS. (2020-08-19). «Iciar bollain y Candela Peña nos hablan de 'La boda de Rosa'» RTVE.es (Noiz kontsultatua: 2021-03-01).
* ↑ (Gaztelaniaz) AV451, Redacción. (2020-08-18). «Cristina Zumárraga: "Ha sido una maravilla poder cuadrar una coproducción entre cuatro empresas porque aporta riqueza la proyecto"» Audiovisual451 (Noiz kontsultatua: 2021-03-01).

## Kanpo estekak

* Datuak: Q99372801